**Paerewa Paetae**

|  |  |
| --- | --- |
| Aronga | Te Reo Māori 1.1 |
| **Ingoa** | Te kōrero mō te ora o te reo i mua i te tau 1970 |
| **Kaupae** | 1 | **Whiwhinga** | 6 | **Aromatawai** | Ā-roto |
| **Marau akoranga** | Reo Māori |
| **Kokonga akoranga** | Te Reo Māori |
| **Mana rēhita** |  | **Te rā i mana ai** |  |
| **Te rā e arotakengia ai** |  | **Te rā i puta ai** |  |

Ka kōrero ngā ākonga mō te ora o te reo i mua i te tau 1970.

**Paearu Paetae**

| **Paetae** | **Kaiaka** | **Kairangi** |
| --- | --- | --- |
| * Ka tautohu i ētahi pānga o mua i te tau 1970 ki te mauri ora o te reo.
 | * Ka whakamārama i ētahi pānga o mua i te tau 1970 ki te mauri ora o te reo.
 | * Ka tātari i ētahi pānga o mua i te tau 1970 ki te mauri ora o te reo.
 |

**Kōrero Āpiti**

1. I ahu mai tēnei paerewa paetae i *The New Zealand Curriculum* (NZC), Te Pou Taki Kōrero, Te Tāhuhu o te Mātauranga, 2007, me ngā whāinga i te Taumata 6 o *Te Aho Arataki Marau mō te Ako i Te Reo Māori - Kura Auraki.*
2. E whai ake nei ngā whakamārama mō ngā paearu paetae:

*Ka tautohu i ētahi pānga o mua i te tau 1970 ki te mauri ora o te reo,*mā te:

* tautohu i ngā āhuatanga matua o mua me te pānga o ērā ki te reo Māori
* whakapuaki i ngā pārongo, i ngā taipitopito, i ngā whakaaro hoki e hāngai ana
* whakawhiti whakaaro kia mārama tonu ahakoa ngā hapa iti.

*Ka whakamārama i ētahi pānga o mua i te tau 1970 ki te mauri ora o te reo,*mā te:

* whakamārama i te hononga o ngā āhuatanga matua o mua me te pānga o ērā ki te reo Māori
* whakawhanake me te whakakākahu i ngā pārongo, i ngā whakaaro ki te taipitopito, ki te tauira, ki te whakamārama hoki e hāngai ana
* whakawhiti whakaaro kāore e nui ana te whakapōreareahia e te hapa.

*Ka tātari i ētahi pānga o mua i te tau 1970 ki te mauri ora o te reo,* mā te*:*

* tātari i ngā hua o ngā āhuatanga matua o mua i puta rā ki te reo Māori me te whakaatu i tētahi tirohanga/whakaaro kua whai parahau
* toitū o te āta whakawhānui i ngā pārongo, i ngā taipitopito, i ngā whakaaro hoki
* whakawhiti whakaaro kāore e whakapōreareahia ana e te hapa.
1. Ka whai wāhi ki ngā *āhuatanga matua o mua* ngā tūāhuatanga rānei, ngā kaupapa-here rānei, ngā mahi rānei i puta rā i ngā tau o mua o te tau 1970.
2. Ka whai wāhi ki te *mauri ora o te reo* te whātorohanga anō, te oranga, te haumanutanga, te whakarauoratanga, te aumangea, te oranga tautini, te tupuranga me te mana o te reo.
3. Ko ngā *pānga* he tūāhuatanga rānei, he hua rānei ka puta, engari, ko te mea nui, ko te āhua o te whakatakoto me te whakamārama i aua pānga rā. Hei tauira:

|  |  |  |
| --- | --- | --- |
| **Ngā āhuatanga o mua** | **Ngā pānga** | **Ngā hua kua puta** |
| Ka ako ngā mihinare i te reo Māori. | Ka takoto te reo Māori hei reo ā-tuhi. | Ka taea te reo te whakatairanga mā te tānga o te niupepa me te pukapuka. |
| Ka raruraru ngā hononga i waenga i te Māori me te Pākehā nā te hē o te whakamāoritanga o ētahi kupu/ariā. |
| Ka uru te whakapono ki te ahurea Māori.  | Ka tīmata ngā karakia Karaitiana. | Ka tīmata te noho o te whakaaro Pākehā ki te reo (me ngā tikanga). |
| Te Ture mō ngā Kura Māori | Kāore te kōrerotia o te reo i whakaaetia i te kura. | Kīhai te reo Māori i whai mana i te hapori. |

6 Ko ngā *hapa*, koia ko ngā pakewa e whai pānga ana ki te whakawhitinga pai o te kōrero, ki te mārama rānei o te kōrero. Hei tauira, ko:

* te kōwhiringa o ngā kupu
* te takoto o ngā rerenga
* te whakahua, te tangi rānei.

**Tātari Kounga**

1. Me matua whakamana ngā Kaituku Akoranga me ngā Whakahaere Whakangungu Ahumahi e te Mana Tohu Mātauranga o Aotearoa, ka rēhita ai ngā hua ka puta mai i ngā aromatawaitanga ki ngā paerewa paetae.
2. Ko ngā Kaituku Akoranga me ngā Whakahaere Whakangungu Ahumahi kua mana, ā, e aromatawai ana ā rātou hōtaka ki ngā paerewa paetae, me uru rātou ki ngā pūnaha whakarite e tika ana mō aua paerewa paetae.

|  |  |
| --- | --- |
| Ko te tohutoro ki te Mahere Whakatutuki i te Whakamanatanga me te Whakaōritenga. | 0233 |